Топурактын айдалма катмары

Топурактын айдалма катмары — топурактын түрдүү шаймандар менен дайыма иштетилип туруучу жана эгилме өсүмдүк үрөнү себилүүчү үстүнкү катмары.

Топурактын айдалма катмары 25-35 см болсо - терең, 20-25 см - орточо жана 20 смден кем болсо - тайыз деп эсептелинет. Топурактын айдалма катмарында эгилме өсүмдүк тамырынын 80-90% жайгашкандыктан, анда азык зат, микроэлементтердин жетиштүү өлчөмүн, ыңгайлуу суу жана аба режимдерин түзүү маанилүү.

Колдонулган адабияттар
«Кыргызстан». Улуттук энциклопедия: 7-том / Башкы ред. Ү. А. Асанов. К 97. Б.: «Кыргыз энциклопедиясы» башкы редакциясы, 2015. - 832 б., илл. ISBN 978-9967-14-125-4

Категория:Инсандар